jkorsvik/nowiki_second_scrape_merged huggingface dataset:
Juan Modesto Guilloto

Juan Modesto Guilloto León (født 24. september 1906 i El Puerto de Santa María, død 16. april 1969 i Praha), vanligvis kjent som Modesto, var en spansk republikansk offiser under den spanske borgerkrigen. 
Modesto jobbet i et sagbruk før han ble med i den spanske hæren. Han tjente senere i Spansk Marokko, og ble en sersjantmajor i den spanske legion. Fra 1930 ble Modesto tilknyttet det spanske kommunistpartiet. 
Da borgerkrigen brøt ut i juli 1936 deltok han i angrepet på Cuartel de la Montaña og kjempet i Madrilenian-fjellene. Modesto var en av lederne av det femte regiment, som han kommanderte fra oktober 1936. Han kjempet i slaget om Talavera de la Reina og i Illescas (september 1936), samt i forsvaret av Madrid (november 1936-mars 1937) og slaget ved Jamara (februar 1937). 
Modesto ble forfremmet til oberstløytnant i folkearméen og kommanderte det femte armékorpset, og deltok i slaget om Belchite, slaget om Brunete og slaget om Teruel. I 1938 ble han igjen forfremmet, til oberst, og ble Ebroarméens kommandant, som så utkjempet slaget ved Ebro. 
Etter at Catalonia hadde falt til nasjonalisthæren, utnevnte Juan Negrín ham til general kommandant for den sentrale hæren 2. mars 1939, og etter at mindre enn en måned hadde gått satt Modesto på et fly til USSR, hvis regjering anerkjente hans militære rang. 
Under andre verdenskrig kjempet han for Den røde armé og bulgarske kommuniststryker. Etter han ble beseiret av José Díaz i en kamp om lederskapet i det spanske kommunistpartiet dro han til Praha, hvor han døde i 1969. 
Modesto skrev også en bok om sine erfaringer under borgerkrigen med navnet Soy del Quinto Regimento (Jeg i det femte regiment), som ble utgitt i Paris i 1969.


== Referanser ==
Stanley Stornes

Stanley Stornes (født 19. august 1939) er en grafisk bildekunstner basert i Sandnes. Han startet sin kunstutdanning ved Stavanger Reklameskole og gikk siden på Statens håndverks- og kunstindustriskole, 1959 – 63 og Statens kunstakademi, 1963 – 66
Han debuterte i Kunstnerforbundet, Oslo, 1967, og har siden stilt ut der 1970 og 1972. Har også stilt med verker på Vestlandsutstillingen, 1971 -79
og Statens kunstutstilling, 1967 -83, foruten flere andre kollektivutstillinger.

Andre utstillinger (utvalg)
Ålesund Kunstforening, 1978
Jærgalleriet, Klepp, 1979
Haugesund Kunstforening, 1977
Kunstnernes Hus, Oslo, 1975
Galleri Norske Grafikere, Oslo, 1974
Bryne Kunstforening, 1973
Bergen Kunstforening, 1972
Stavanger Kunstforening, 1999
Cité internationale des Arts,Paris, 1997


== Referanser ==
Ashley Callus

Ashley John Callus (født 10. mars 1979 i Brisbane, Queensland) er en australsk svømmer som under Sommer-OL 2000 i Sydney vant gullmedalje på 4x100 m frisvømming stafett. Han vant bronsemedalje på samme øvelse under Sommer-OL 2008 i Beijing. Callus har også fire gullmedaljer og en sølvmedalje fra langbane- og kortbane-VM, to gullmedaljer og to sølvmedaljer fra Samveldelekene, en gullmedalje og en sølvmedalje fra Pan Pacific Championship, samt en gullmedalje og en sølvmedalje fra Goodwill Games.


== Referanser ==


== Eksterne lenker ==
(en) Ashley Callus – Olympedia 
(en) Ashley Callus – Sports-Reference (OL-resultater – arkivert) 
(en) Ashley Callus – Australian Olympic Committee 
(en) Ashley Callus – Commonwealth Games Federation 
(en) Ashley Callus – swimrankings.net
Chris Fydler

Christopher «Chris» John Fydler (født 8. november 1972 i Sydney, New South Wales) er en australsk tidligere svømmer som under sommer-OL i 2000 i Sydney, vant gullmedalje på 4x100 m frisvømming stafett, for Australia. Fydler har også tre gullmedalje og en sølvmedalje på stafett fra langbane- og kortbane-VM, fem gullmedaljer på stagett og tre individuelle sølvmedaljer fra Samveldelekene, samt en gullmedalje, ni sølvmedaljer og tre bronsemedaljer fra Pan Pacific Championship.


== Referanser ==


== Eksterne lenker ==
(en) Chris Fydler – Olympics.com 
(en) Chris Fydler – Olympedia 
(en) Chris Fydler – Sports-Reference (OL-resultater – arkivert) 
(en) Chris Fydler – Australian Olympic Committee 
(en) Chris Fydler – Commonwealth Games Federation 
(en) Chris Fydler – FINA 
(en) Chris Fydler – swimrankings.net
Michael Klim

Michael Klim (født 13. august 1977 i Gdynia, Polen) er en polsk-født australsk svømmer som under sommer-OL i 2000 i Sydney, vant gullmedalje på 4x100 m og 4x200 m frisvømming stafett, og sølvmedalje på 4x100 m medley stafett og 100 m butterfly. Han har også en sølvmedalje på 4x200 m frisvømming fra sommer-OL i 2004, i Athen, og en bronsemedalje på 4x100 m medley fra sommer-OL i 1996 i Atlanta. I tillegg har Klim tolv gullmedaljer, syv sølvmedaljer og tre bronsemedaljer fra langbane- og kortbane-VM, fem gullmedaljer, tre sølvmedaljer og tre bronsemedaljer fra Samveldelekene, seks gullmedaljer og tre sølvmedaljer fra Pan Pacific Championship, samt tre gullmedaljer og en sølvmedalje fra Goodwill Games.
Klim er hedret med Order of Australias medalje, Den australske sportsmedaljen og den australske Hundreårsmedaljen.


== Referanser ==


== Eksterne lenker ==
(de) Michael Klim – Munzinger Sportsarchiv 
(en) Michael Klim – Olympedia 
(en) Michael Klim – Sports-Reference (OL-resultater – arkivert) 
(en) Michael Klim – Australian Olympic Committee 
(en) Michael Klim – Commonwealth Games Federation 
(en) Michael Klim – swimrankings.net
Gaute Kraft Grimsrud

Gaute Kraft Grimsrud (født 16. september 1963, død 1. mai 2004) var en norsk skuespiller. Han spilte sønnen «Terje Tangen» i Svend Wam og Petter Vennerød sin film Svartere enn natten (1979). 
Han fikk en datter, Ingrid, i 1997. Grimsrud døde i en brann i Tønsberg i 2004, og er begravet på Nordre gravlund i Oslo.


== Utvalgt filmografi ==
1979 Svartere enn natten


== Referanser ==


== Eksterne lenker ==
(en) Gaute Kraft Grimsrud på Internet Movie Database
VM i friidrett 2009 – 10 000 meter menn

Øvelsen 10 000 meter menn ved VM i friidrett 2009 ble avholdt på Olympiastadion i Berlin den 17. august.
Norge var ikke representert i øvelsen.


== Rekorder ==
Følgende mesterskapsrekord ble satt under konkurransen;


== Kvalifiseringskrav ==


== Program ==


== Finale ==


=== Mellomtider ===


== Eksterne lenker ==
10 000 meter startliste fra IAAF. IAAF. Besøkt 16. august 2009.
Wilberforce Eaves

Wilberforce Vaughan Eaves (født 10. desember 1867 i Melbourne død 2. februar 1920 i London) var en britisk tennisspiller som deltok i de olympiske leker 1908 i London.
Eaves vant en olympisk sølvmedalje i tennis under Sommer-OL 1908 i London. Han kom på tredjeplass i utendørsturneringen i single for menn.


== OL-medaljer ==
1908  London -  Bronse i tennis, single herrer utendørs


== Referanser ==


== Eksterne lenker ==
(en) Wilberforce Eaves – Olympedia 
(en) Wilberforce Eaves – Sports-Reference (OL-resultater – arkivert) 
(en) Wilberforce Eaves – ATP-touren 
(en) Wilberforce Eaves – ITF Tennis
Alice Greene

Alice Norah Gertrude Greene (født 15. oktober 1879, død 26. oktober 1956) var en britisk tennisspiller som deltok under OL 1908 i London.
Greene vant en olympisk sølvmedalje i tennis under OL 1908 i London. Hun kom på andreplass i innendørsturneringen i single for damer. I singlefinalen tapt hun til sin landsmann Gwendoline Eastlake-Smith med 2-6, 6-4, 0-6.  I utendørsturneringen kom hun på femteplass.


== OL-medaljer ==
1908  London -  Sølv i tennis, single damer innendørs


== Referanser ==


== Eksterne lenker ==
(en) Alice Greene – Olympedia 
(en) Alice Greene – Sports-Reference (OL-resultater – arkivert) 
(en) Alice Greene – ITF Tennis
Marcinelle

Marcinelle er en vallonsk by i den belgiske provinsen 
Hainaut. Fram til 1977 utgjorde byen en egen kommune, men har deretter vært en del av kommunen Charleroi.
Marcinelle var stedet der seriemorderen Marc Dutroux bodde fram til han ble arrestert.
Forlaget Dupuis ligger i Marcinelle. Mange fransk-belgiske tegneserieskapere har holdt til i Marcinelle og byen har gitt navn til den kjente Marcinelle-skolen innen tegneserienes verden.
Märtha Adlerstråhle

Märtha Adlerstråhle (født 16. juni 1868, død 4. januar 1956) var en svensk tennisspiller som deltok under OL 1908 i London.
Adlerstråhle vant en olympisk bronsemedalje i tennis under OL 1908 i London. Hun kom på tredjeplass i innendørsturneringen i single for damer bak Gwendoline Eastlake-Smith og Alice Greene begge fra Storbritannia.


== OL-medaljer ==
1908  London -  Bronse i tennis, single damer innendørs Sverige 


== Referanser ==


== Eksterne lenker ==
(en) Märtha Adlerstråhle – Olympedia 
(en) Märtha Adlerstråhle – Sports-Reference (OL-resultater – arkivert) 
(en) Märtha Adlerstråhle – databaseOlympics.com (arkivert) 
(sv) Märtha Adlerstråhle – Sveriges olympiske komité
Gunnar Setterwall

Carl Gunnar Emanuel Setterwall (født 18. august 1881 i Stockholm, død 26. februar 1928) var en svensk tennisspiller som deltok i OL 1908 i London og OL 1912 i Stockholm.
Setterwall vant en olympisk bronsemedalje i tennis i OL 1908 i London. Han kom på tredjeplass i innendørsturneringen i double sammen med Wollmar Boström.
Fire år senere, i Sommer-OL 1912 i Stockholm vant han tre OL-medaljer, to sølv og en bronse. 


== OL-medaljer ==
1912  Stockholm -  Sølv i tennis, double utendørs sammen med Carl Kempe.
1912  Stockholm -  Sølv i tennis, mixeddouble utendørs sammen med Sigrid Fick.
1912  Stockholm -  Bronse i tennis, mixeddouble innendørs sammen med Sigrid Fick.
1908  London -  Bronse i tennis, double innendørs sammen med Wollmar Boström.


== Eksterne lenker ==
(en) Gunnar Setterwall – Olympics.com 
(en) Gunnar Setterwall – Olympic.org 
(en) Gunnar Setterwall – Olympedia 
(en) Gunnar Setterwall – Sports-Reference (OL-resultater – arkivert) 
(sv) Gunnar Setterwall – Sveriges olympiske komité
Sigrid Fick

Sigrid Fick (født 28. mars 1887, død 4. juni 1979) var en svensk tennisspiller som deltok under OL 1912 i Stockholm.
Fick vant to olympiske medaljer i tennis under OL 1912 i Stockholm. Hun kom på andreplass i innendørsturneringen i mixeddouble sammen med Gunnar Setterwall. I utendørsturnering i mixeddouble kom de på tredjeplass.


== OL-medaljer ==
1912  Stockholm -  Sølv i tennis, mixeddouble utendørs sammen med Gunnar Setterwall.
1912  Stockholm -  Bronse i tennis, mixeddouble innendørs sammen med Gunnar Setterwall.


== Referanser ==


== Eksterne lenker ==
(en) Sigrid Fick – Olympedia 
(en) Sigrid Fick – Sports-Reference (OL-resultater – arkivert) 
(sv) Sigrid Fick – Sveriges olympiske komité 
(en) Sigrid Fick – ITF Tennis
George Passmore

George William Passmore (født 24. august 1889 i St. Louis, Missouri, død 22. september 1952 i Florissant, Missouri) var en amerikansk sportsutøver som deltok i OL 1904 i St. Louis.
Passmore vant en olympisk sølvmedalje i lacrosse under OL 1904 i St. Louis. Han var med på laget St. Louis Amateur Athletic Association som tapte finalen med 2-8 til det canadiske laget Shamrock Lacrosse Team. Hans eldre bror William spilte også på laget.


== OL-medaljer ==
1904  St. Louis -  Sølv i Lacrosse  USA


== Eksterne lenker ==
(en) George Passmore – Olympedia 
(en) George Passmore – Sports-Reference (OL-resultater – arkivert) 
(en) George Passmore – databaseOlympics.com (arkivert)
William Passmore

William Thomas Passmore (født 6. september 1882 i St. Louis, Missouri, død 9. mai 1955 i St. Louis, Missouri) var en amerikansk sportsutøver som deltok under OL 1904 i St. Louis.
Passmore vant en olympisk sølvmedalje i lacrosse under OL 1904 i St. Louis. Han var med på laget St. Louis Amateur Athletic Association som tapte finalen med 2-8 til det canadiske laget Shamrock Lacrosse Team. Hans eldre bror George spilte også på laget.


== OL-medaljer ==
1904  St. Louis -  Sølv i Lacrosse  USA


== Eksterne lenker ==
(en) William Passmore – Olympedia 
(en) William Passmore – Sports-Reference (OL-resultater – arkivert) 
(en) William Passmore – databaseOlympics.com (arkivert)
Diddy Kong

Diddy Kong (ディディーコング på japansk) er en kjent videospillfigur fra spillprodusenten Nintendo. Han er med i Donkey Kong-serien og hadde sin første opptreden i spillet Donkey Kong Country fra 1994. Han er kjent for å ha en rød lue med Nintendologoen på, en rød skjorte og for å være Donkey Kongs hjelpende hånd.


== Referanser ==
Cinderella (sang)

«Cinderella» er en popsang, skrevet av kanadiskfødte Paul Anka samt Joe Sherman. Anka spilte den. «Cinderella» ble utgitt på singlen ABC Paramount 10239 i 1961. B-siden var «Kissing on the Phone».


== Andre versjoner ==
Britt Damberg, Mats Olssons orkester, spilte inn Stig Rossners (Stig Andersons) svenske versjon, med samme tittel, på singlen RCA FAS 642
Rune Larsen og Teen Beets har spilt inn sangen på engelsk. I oktober 1964 ble den utgitt som B-siden på singlen Philips 353.264 PF. A-siden var «Y'Arriva».


== Norsk versjon ==
C. C. Bøyesen har skrevet en norsk tekst. Den norske tittelen er identisk med den amerikanske.


=== Innspilling ===
Grynet Molvig, Willy Andresens kvintett. Utgitt på singlen RCA NA 45-1256 i 1961.


== Listeplassering ==
Ankas versjon lå som best på en syttiendeplass på den amerikanske Billboard Hot 100-listen.


== Referanser ==
Weitek

Weitek Corporation (Nasdaq: WWTK) var en produsent av integrerte kretser, mikroprosessorer og koprosessorer. Selskapet ble etablert i 1981 av ingeniører som hadde arbeidet for Intel.
Weitek produserte desimaltall koprosessorer for en rekke CPUer, deriblant WTL 1064 for Motorola 68000 og WTL 1067 for Intel 80286. WTL 1167 for Intel 80386 – og etterfølgerne WTL 2167 og WTL 3167, konkurrerte med Intels egen koprosessor Intel 80387. Endog etter at Intel integrerte koprosessoren i Intel 80486, lanserte Weitek koprosessoren WTL 4167 for å øke hastigheten på desimaltallsberegninger i 80486-baserte datamaskiner.
Weitek produserte også tre desimaltall koprosessorer for MIPS-arkitekturen kalt henholdsvis XL-3132, XL 3364 og XL-8032.
Weitek produserte også brikkesett til personlige datamaskiner basert på x86-arkitekturen. Disse hadde benevnelsene W464, W564, WTL2264 og WTL2265.
På 1980-tallet inngikk Weitek en avtale med Hewlett-Packard om å benytte deres fabrikker til produksjonen av brikker. Weitek samarbeidet med Hewlett-Packard i utformingen av PA-RISC arkitekturen. De lanserte også RISC-prosessorene Weitek 8200 og Weitek 8220, basert på HP PA-RISC. En variant av Weitek 8200 som kjørte i 7.25 Mhz, ble benyttet som en innebygd prosessor i laserprinteren Apple LaserWriter Pro 810. Weitek 8220 ble lansert i 16, 20 og 25 MHz.
I begynnelsen av 1990-tallet forsvant behovet for eksterne koprosessorer, etterhvert som de ble integrerte i de fleste mikroprosessorer. Ved lanseringen av Intel 80486 DX2 var f.eks. WTL 4167 blitt helt overflødig og ute av stand til å konkurrere med den integrerte koprosessoren.
På slutten av 1980-tallet begynte Weitek å produsere frame buffer for arbeidsstasjoner fra Sun Microsystems. Tidlig på 1990-tallet introduserte de også RISC-prosessoren WTL 8601 SPARC POWER µP, som var pinnekompatibel med eksisterende SPARC. På SPARCStation 2 ble en utgave i 40 MHz benyttet som oppgraderings-prosessor, på lignende vis som Fujitsus TurboSPARC ble benyttet til å erstatte microSPARC II. WTL 8601 SPARC POWER µP var 50 % raskere enn SPARC-prosessoren som den erstattet. Etterfølgeren WTL 8701 SPARC POWER µP var klokkedoblet, og sørget for en ytelsesøkning på 50-60%.
Tidlig på 1990-tallet lanserte Weitek en serie SVGA multimedia brikkesett kjent som «POWER-systemer». De bestod av to brikker, der P9000-serien (P9000,  P9001, P9100 og P9130) tegnet grafikken, mens produktserien VideoPower 5x86 (VideoPower 5086,  VideoPower 5186 og VideoPower 5286) håndterte overføringen til skjerm. P9000 ble brukt av en rekke produsenter i sidekort for VESA lokalbuss. P9001 baserte seg på PCI og ble i 1994 benyttet i PCI-kort produsert av Diamond Multimedia og Orchid Technology.  P9100 integrerte P9001 og  VideoPower 5x86 i én enkel brikke, og ble mye brukt på 80486-baserte datamaskiner.
Den 8. juni 1995 lanserte Weitek en 64-bit PCI-basert VGA-kontroller for 80486 kalt W464, og en Pentium-basert kontroller kalt W564. Dette var grafikk-kontrollere som benyttet 1-2 MB av vertsmaskinens DRAM i en såkalt unified memory architecture (UMA).
Den 12. desember 1996 ble Weitek oppkjøpt av Rockwell Semiconductor Systems for ca. $3,000,000.


== Referanser ==
Bjarne Buntz

Bjarne Johannes Buntz (født 2. september 1901, død 24. januar 1982) var en norsk prisbelønt operasanger og tenor.
Etter middelskole og handelsskole jobbet han i administrasjonen ved Vaksdal Mølle i åtte år, derpå like mange år som disponent ved Ladegården Dampbakeri. Samtidig lærte han sang under L. Jespersen, og kunne etter anbefalinger fra dirigenten Harald Heide, debutere i hjembyen som Alfredo i la traviata av Giuseppe Verdi 1933, ved Den Nationale Scene under Sverre Jordans ledelse.
Han fortsatte ved Nationaltheatret 1934. Buntz turnerte USA 1947-48 og ble med i Norsk Operaselskap 1949-1957. Han ble fast ved det nystartede Den Norske Opera 1959-68 og var i 1961 nær valgt som Kirsten Flagstads etterfølger den gang Odd Grüner-Hegge fikk jobben. Buntz ble programsekretær i NRK 1967-71 med ansvar for opera og kunstmusikk, deriblant programpostene Min romanse og For operavenner.


== Premier ==
Statens kunstnerlønn 1962
Augusta Jerwells premie fra Det Norske Operafond, for å ha utvist betydelig innsats for fast opera i Norge.


== Referanser ==
Kvartal (bebyggelse)

Kvartal (middelalderlatin: quart, fjerdedel) er en betegnelse på et tomteområde eller en bebyggelse, gjerne firkantet, avgrenset av omkringliggende gater. Kvartalet er ofte avgrenset av fire gater, men kan også ha andre, mer irregulære former. 
Et bykvartal er det minste arealet som avgrenses av gater. Bykvartalene er grunnenhetene i bystrukturen; sammen med gatemønsteret former de bylandskapet. De er som oftest oppdelt i et antall eiendommer, som hver kan gi tomter til individuell bebyggelse eller ubebygde arealer.
Ordet kvartal i betydningen «bebyggelse omgitt av (vanligvis) fire gater» finnes ikke i andre nordiske språk enn norsk. Det kan også bety et «fjerdedels år», som også er ordets betydning på dansk og svensk. Men et kvartal i en by heter på dansk karré og på svensk kvarter. Norsk er ikke helt alene om å bruke ordet kvartal om det minste arealet avgrenset av bygater. Det finnes med samme betydning på russisk (Квартал) og i noen beslektede slaviske språk. 
De fleste byer er satt sammen av kvartaler som varierer i størrelse og form. Sentrum i mange før-industrielle byer har irregulære gatemønstre og kvartaler, mens byer som er planlagt fra grunnen av har mer regulære planer, oftest med et gatenett som avgrenser rektangulære kvartaler, eller en radiær plan med gater som stråler ut fra en sentral plass og krysses av sirkulære gater. I oldtidens greske og romerske byer fikk planlagte byanlegg som regel en rutenettsplan med rettvinklede kvartaler. Romerne kalte sine kvartaler insulae (øyer). De fleste planlagte byer i USA ble også anlagt med kvartaler i rutenett, eksempelvis New York nord for 14. gate etter The Commissioner's Plan of 1811.
Kvadratur kan i moderne norsk betegne et byområde med rettvinklede kvartaler som danner en rutenettsplan.


== Christian IVs byplanlegging ==

Det var i renessansen rutenettet ble introdusert i norsk byplanlegging, under kong Christian IV, som grunnla en rekke nye byer i Danmark-Norge og Holstein. Byene Christiania, Kristiansand og Kongsberg ble anlagt på jomfruelig mark, og gatene kunne trekkes opp i et regulært rutenett uten å være bundet av gamle strukturer. Sentrum i disse byene har rette gater som krysser hverandre i rett vinkel slik at kvartalene får rektangulær form. I Kristiansand er alle kvartalene like store, mens de i Christiania varierer i størrelse. 
De sentrale byområdene i Oslo og Kristiansand kalles nå ofte kvadraturen på grunn av gatenes rutemønster. Tidligere ble Kvadraturen i Oslo kalt Kvartalerne fordi Christian IVs opprinnelige byanlegg i motsetning til de mer selvgrodde forstedene utenfor hadde en regelmessig byplan.
De fleste norske byer har større eller mindre områder med tydelig kvartalsbebyggelse. 


== Referanser ==
Sollerøya

(Store) Sollerøya er en innlandsøy beliggende i innsjøen Femunden i Engerdal kommune i Innlandet. 
Arealet er på ca. 2,25 km² og høyeste punkt er 716 moh., hvilket er 54 m over vannspeilet i Femunden. Det er den største øyen i Femunden, og er ubebodd. Den brukes blant annet til fuglehundtrening av Femund Jakt og fuglehundskole, som holder til i Sømådalen. Den inngår i Rendalen Nordre Statsallmenning
Didrik Hvoslef-Eide

Didrik Hvoslef-Eide (født 1937) har egen arkitektpraksis i Oslo. Han har vunnet mange førstepremier i norske og nordiske arkitektkonkurranser. Hans arbeider er publisert i diverse bøker og fagtidsskrifter på nordisk basis. Han har vært gjesteprofessor ved NTNU i Trondheim, undervist på Arkitekthøgskolene i Oslo (AHO) , Arkitektskolen i Bergen (BA) og Norges miljø- og biovitenskapelige universitet på Ås (NMBU). Han har juryert diverse arkitektkonkurranser i regi av Norske Arkitekters Landsforbund. Hvoslef-Eide var i to år formann i Oslo Arkitektforening. I tidsrommet 2004–2012 styremedlem i Oslo Byes Vel - med ansvaret for arkitektur og byutvikling. Han har vært tildelt Statens treårige arbeidstipend for kunstnere, etter innstilling fra Norske Arkitkters Landsforbund.
I 2009 utga han sammen med forfatteren og eventyreren Ragnar Kvam jr. boka "Intet er så rommelig som havet" på forlaget Cappelen Damm.. De har vært samarbeidspartnere fra 2002-2022 i tidsskriftet "Seilas/Seilmagasinet" med den faste spalten «Bestikket». Der tar de opp aktuelle og ofte miljøkritiske spørsmål knyttet til vår kyst- og båtkultur. Sammen har de seilt over de store verdenshavene - som Sør-Kinahavet, Stillehavet, Rødehavet - eller vårt «hjemmelige» Nordsjøen. Didrik Hvoslef-Eide er medlem av Kunstnerforeningen, hvor han i 2014 mottok årets Blomstipend. Han har også vært tildelt Kunstnerforeningens Frits Thaulows Atelier i Paris i tidsrommet september/oktober i 2014. 

Utførte arbeider som arkitekt i praksis:
1974 Gausta Fjellgrend (publisert i Byggekunst nr. 3/1976  og i flere bøker om  gode eksemnpler på fritidsarkitektur))
1976 Tento Fabrikker i Drøbak (publisert i Byggekunst og mottatt Verneforeningen Gamle Drøbaks pris for god tilpasning til lokalsamfunnet)
1979 Nærsnes Barneskole i Røyken kommune (vunnet i arkitektkonkurranse, publisert i Byggekunst og representert i Nasjonalmuseet)
1984 Grytnes ungdomsskolen i Hurum kommune (vunnet i en arkitektkonkurranse, publisert i Byggekunst nr. 6 1989 og diverse andre publikasjoner om god skolearkitektur)
1995 Påbygging av Bestum barneskole fra 1921 av Morgenstierne & Eide (vunnet i arkitektkonkurranse)
1997 Boligområdet "Bønsturnet" i sentrum av Rjukan (vunnet i arkitektkonkurranse og tildelt Telemarks fylkeskommunes pris for god tettstedsutvikling)
1999 Kulturhus på Steilene (vunnet i rkitektkonkurranse) og idag utleiet til Nesodden Seilforening.
2003 Fretheim hotell  i Flåm (vunnet i arkitektkonkurranse)
Diverse større byplan og tettstedarbeider for norske kommuner og fylkeskommuner, blant annet for Oslo kommune som et produkt av førstepremien i den nordiske idékonkurransen "Byen og fjorden - Oslo år 2000 1885.


== Referanser ==


== Eksterne lenker ==
Offisielt nettsted